Ձեզ եմ ներկայացնում ս/թ փետրվարի 6-ին ԻՀԱ-ի Կապանի գրասենյակում իրականացված միջոցառման գնահատման թերթիկների վերլուծությունը:

Ինչպես և նախատեսված էր, ժամը 14:00-ին սկսվեց «ԻՀԱ-ն հանուն արդիականացման» ծրագրի շրջանակներում կազմակերպված «Բարեխղճության ազգային համակարգը» թեմայով սեմինար-դասընթացը, որը վարում էր ԻՀԱ ՀԿ-ի Սյունիքի մարզային մասնաճյուղի պատասխանատու/իրավաբան՝ Վաչե Բաղդասարյանը:

Սեմինարին մասնակցում էին Սյունիքի մարզի թվով 7 ՔՀԿ-ներ, հանրային պաշտպանի գրասենյակի 3 փաստաբաններ և 1 իրավաբան: Ընդհանուր թվով 11 մասնակից։

Սեմինարի վերջում մասնակիցներին խնդրեցինք լրացնել միջոցառման գնահատման թերթերը:

**Միջոցառման գնահատման թերթի վերլուծությունից (որտեղ բարձր բալը 5-ն է) պարզվեց, որ.**

* **Միջոցառման մեթոդը** - 5 բալային սանդղակով գնահատման տարբերակից գնահատելիս 7 մասնակից՝ գնահատել են 5 բալ, 3 մասնակից՝ 4 բալ, 1 մասնակից 3 բալ: **Միջինում միջոցառման մեթոդը գնահատվել է 4.54 բալ:**
* **Նյութի ներկայացումը -** 5 բալային սանդղակով գնահատման տարբերակից գնահատելիս 9 մասնակից՝ գնահատել են 5 բալ, 1 մասնակից՝ 4 բալ, 1 մասնակից՝ 3 բալ: **Միջինում նյութի ներկայացումը գնահատվել է 4.72 բալ:**
* **Դուք գոհ եք վարողից -** 5 բալային սանդղակով գնահատման տարբերակից գնահատելիս 9 մասնակից՝ գնահատել են 5 բալ, 1 մասնակից՝ 4 բալ, 1 մասնակից՝ 3 բալ: **Միջինում նյութի ներկայացումը գնահատվել է 4.72 բալ:**
* **Միջոցառման անցկացման կազմակերպչական մասը -** 5 բալային սանդղակով գնահատման տարբերակից գնահատելիս 8 մասնակից գնահատել են 5 բալ, 2 մասնակից՝ 4 բալ, 1 մասնակից՝ 3 բալ: **Միջինում միջոցառման անցկացման կազմակերպչական մասը գնահատվել է 4.63 բալ:**
* **8 մասնակից (72․7%) նշում է, որ սովորել է ինչ-որ բան, որը կարող է օգտագործել առօրյա աշխատանքում, 3-ը ոչինչ չեն նշել։**
* **9 մասնակից (81․8%) գտնում է, որ հետագա պարզաբանման հարց այս թեմայի հետ կապված չունեն,** **2-ը նշել են, որ ունեն՝ իրենց կողմից թեման յուրացնելու հետ կապված։**
* **9 մասնակից (81․8%) նշում է, որ գոհ է միջոցառման անցկացման ձևաչափից, 2-ը՝ ոչ, նշելով, որ կարելի է ավելի ռացիոնալ օգատագործել ժամանակը։**

**Այսպիսով՝ միջոցառման որակը ընդհանուր առմամբ միջինում գնահատվել է 4.65 բալով:**

Մասնակիցները հիմնականում որպես արժեքավոր նշում են օրակարգում ներառված բոլոր բաժինները, մասնավորապես հակակոռուպցիոն միջոցառումնների իրականացման քննարկումը, բանախոսի կողմից նյութը մանրամասն ներկայացնելը և մասնակիցների կողմից ակտիվ քննարկումը, օրակարգում ընդգրկված հարցերի հրատապությունը և արդիականությունը, հակակոռուպցիոն ռազմավարությունը, հակակոռուպցիոն պայքարի մեթոդները և դրանցում առկա որոշ հակասությունների բուռն քննարկումը և կարծիքների փոխանակումը։

Մասնակիցների կարծիքով անօգուտ կամ անարդյունավետ նյութը օրակարգում չկա:

Մասնակիցները նշում են, որ շատ է կարևոր է նմանատիպ սեմինար-դասընթացները և նշեցին, որ պետք է հաճախակի կազմակերպել նմանատիպ դասընթացներ, որոնք կնպաստեն ինչպես ՔՀԿ-ների, այնպես էլ փաստաբանների և իրավաբանների կարողությունների հզորացմանը և նոր գիտելիքների ձեռք բերմանը:

Մասնակիցները շնորհակալություն հայտնեցին նշելով, որ թեման հետաքրքիր էր ու օգտակար:

**«Իրավաբանների հայկական ասոցիացիա» ՀԿ-ի Սյունիքի մարզային մասնաճյուղի պատասխանատու/իրավաբան՝ Վաչե Բաղդասարյան**

**06․02․2020թ․**